**ህዝባዊ ወያነ ሓርነት ትግራይ (ህወሓት) ብድሕሪ መጋረጃ፡**

ኣመል ምስ መግነዝ ዝበሃል ቢሂል ኣብ ሕብረተ-ሰብና ልሙድ ምሳሌ እዩ፡፡ እዚ ማለት በዓል ክፉእ ተግባር ክሳብ ጉድጓድ ዝኣቱ ኣመሉ ከይገደፈ ጸሓይ ትዓርቦ። ህዝባዊ ወያነ ሓርነት ትግራይ (ህወሓት) በዛ ምሳሌ እትግለጽ ዓለታዊት ጭፍራያ። ካብ ዝተወልደትሉ ክሳብ ትዓርበሉ ተንኮል ክትነዝሕ፡ ብድሕሪ መጋረጃ ኮይና ህውከት ትኣጉድ እንሆ ሎሚ ንተጋሩ መረትኩም ባድመ ዛላምበሳ ወዘተ----ንኤርትራ ይወሃብ ኣሎ ሃየ ተላዓሉ ባድመ ናትናያ ኣይንወጽእን በሉ እናበለት ብድሕሪ መጋረጃ ኮይና ጸረ ሰላም ትጉስጉስ ኣላ። እዚ ብተጋሩ ዝርኤ ዘሎ ብፍርዲ ኣይንርዕምን ዝብል ናይ እምቢታ ሰላማዊ ሰልፍታት ንህዝቢ ትግራይ ካብ ጎረባብቱ ኣዝዩ ዝንጽሎን ኣብ ናይ ቀደም ድኽነቱ ዝመርሕን ድኣንበር እቲ መሬት ኤርትራ ይኹን መሬት ወልቃይት ዘሚትካ ከምዘይንበር ጠፊኡዎም ኣይኮነን።

እዞም ሎሚ ኣብ ባድመ ኮይኖም ጸረ ውሳነ ኣልጀርስ ሰላማዊ ሰልፊ ዝገብሩ ዘለዉ ትግራዎት ወያነ ካብ ፈቖዶ መረት ትግራይ ዘግዓዘቶም ድኣንበር ኣብ ባድመ ዝነብሩን ኣብኡ ዝተዎልዱን ኣይኮኑን። መዋእልና ኣብዚ ዝነበርና ኢና እንተበሉ ንታሪኽ ከደናግሩ ኣይክእሉን እዮም። ወያነ ግን እዚ ክፍኣትዚ ክትምህዝ ከላ መርትዖ እንተኾና ኢላ እያ። ልክዕዩ ካብ ትግራይ ናብ መረት ኤርትራ መጺኦም ተቖጺሮም (ተዓሲቦም) ዝሰርሑ ብፍላይ ኣብ ግዜ ክራማትን ቀውዕን ብዙሓት ተጋሩ ኔሮም እዮም። ምዓስ ጥራሕ ኣብ ባድመ ኣብ መላኣ ኤርትራ ብፍላይ ኣብ ግዜ በለስ ዝፈርየሉ ግዜ ኣብ ዓርበሮቡዕ ነይሮም እዮም። እቲ ንምምባር ዝገብሩዎ ዝነበሩ ጻዕሪን ሓርኮትኮትን ዝምስገን እዩ። በቲ ዝነበሮም ድኽነትን ትሑት መነባብሮን ዘናሹ እንተነይሩ ጌጋዩ ምኽንያቱ ናይ ጩቆና ሰለባ ስለ ዝነበሩ።

ወያነ ብስም ትግራዎት ሸቂጣ ድኣንበር ህዝቢ ትግራይ ብጀካ ውሑዳት ምስኣ ዝደናገጹ መብዛሕትኡ ካብቲ ኣብ ግዜ ሃይለስላሴ ይኹን መንግስቱ ዝነበሮም መነባብሮ ዝተሓተ ናብራዮም ዝነብለ ዘሎዉ። ኣብ መቐለ ርሻናት (በላሶታት) እንተተሃንጸ ንህዝቢ ሓውዜን፡ ተንቤን ወዘተ --- እንጀራ ኣይኮኖምን እዩ። እቲ ዝኸፍኤ ሽግር ህዝቢ ትግራይ ንወያነ ከም ነባሪት ቆጺሩ ነቲ ዝመጽእ ትግራዋይ ዎሎዶ ከይሓሰብ ኣብ ልዕል በሄራት ኢትዮዕያ ዘይተኣደነ ግፍዕታት ክፍጸም ከሎ ዓገብ ዘይምባሉ ጥራሕ ዘይኮነ ደድሕሪ ጃንዳ ምስዓቡዩ። ከም ውጺኢቱ ህዝቢ ኢትዮጵያ ነቲ ዝወረዶ ግፍዕታት ክጽመሞ ስለ ዘይከኣለ ሂወቱ እናኸፈለ ኣንጻር ትግራዎት ዝገብሮ ዘሎ ሃድን ናብ ትግራይ ከም ዝምለሱ ገሩዎም ኣሎ። ናዕቢ ኢትዮጵያውያን ኣንጻር ወያነ ነዚ ሕጂ ንራዮ ዘሎና ለውጥታት ከኸትል ኪኢሉ።

ብፕራይም ሚኒስተር ዝርኤ ዘሎ ኣወንታዊ ሎውጥታት ንሰላም ኣብ ውሽጢ ኢትዮጵያን ጎረባብትቲ ሃገራትን ብፍላይ ኣብ ሞንጎ ኤርትራን ሃገሩን **ዝባህረረት ህ.ወ.ሓ.ት፡** ከምቲ ኣብ ላዕሊ ዝተጠቕሰ ንምስንኻሉ ሕንኽ ከይበለት ጸረ ሰላም ትሰርሕን ንፕራይም ሚኒስተር ትወቕስን ትኸስስን ኣላ። ብጀካ ቁንጥሮ ምስኣ ዝተኣሳሰሩ ገዲፍካ ሎሚ ብሙሉእ ህዝቢ ኢትዮጵያ ፎእ ተባሂላ ኣብ ናይ ጭንቀት ዓዘቕቲ ተሸኺላ ትርከብ። ወያነ ብጽቡቕ ነገር ንኽፉእ ትቐንእ ሕጂውን ጸረ ሰላም ካብ ምስራሕ ስለ ዘይቁጠብን ካብ ጌጋኣ ስለ ዘይትእረምን ብቑሉዕ ንህዝቢ ትግራይ ከም መሳርሒ ክጥቀመሉ ምዃና ክንዝንግዕ ኣይግባእን።

**ትዕግስቲ ዋጋ ትኸፍለሉ፡ ትዕግስቲ ሚዛኑ ከቢድዩ፡ ትዕግስቲ ለባም ጥራሕዩ ዝፈልጦ፡፡ መንግስትን ህዝቢ ኤርትራን ሳላ ዝተዓገሰ ንጸላእቱ ደም ዘንብዕ ዓወት ዝጎናጸፍ ዘሎ። ወይልኡ ተወላዋላይ ኣብ ምጥርጣር ዝነብር ሃገራዊ ጉቡኡ ዘይገብር/ዘይትገብር፡ ከም ንፋስ ክልተ ማኣዝን የማን ጸጋም ዝወዛወዝ። ንቓል መንግስትና ዘዕብርን ምስ ተጻባእቲ ኮይኑ ዘዕገርግር፡ ሃገር ክትእገድ ምስ ጃንዳ ዝመክር፡ ሕጂኸ ኣበይዩ ክነብር**? እታ ከም ዓባይ ዳዕሮ ተዕቅል ተጽልል ዝመሰለቶ ጃንዳ ቆጽላ ረጊፉ፡ ሱራ ቦኽቢኹ፡ ድራር ፍልሖ ትኸውን ኣላ።

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ሰ 20/2018